CELEX: 32000R1365
Language: hu
Date: 2000-06-19 00:00:00
Title: A Tanács 1365/2000/EK rendelete (2000. június 19.) a sertéshús piacának közös szervezéséről szóló 2759/75/EGK rendelet módosításáról

Fontos jogi nyilatkozat

|

32000R1365

Hivatalos Lap L 156 , 29/06/2000 o. 0005 - 0006

		A Tanács 1365/2000/EK rendelete(2000. június 19.)a sertéshús piacának közös szervezéséről szóló 2759/75/EGK rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) A 2759/75/EGK tanácsi rendelet [4] 4. cikke előírja a bizonyos módokon előkészített házisertéshús alapárának évenkénti rögzítését. Az Agenda 2000-rel összefüggő, a közös piacszervezés reformja érdekében alkalmazott megközelítéssel összhangban, valamint annak érdekében, hogy a termelők hosszú távú termelési terveket dolgozhassanak ki, az alapárat határidő nélkül kell rögzíteni, a jövőben esetlegesen szükségessé váló felülvizsgálatok sérelme nélkül.(2) Az alapárat olyan szinten kell megállapítani, hogy az a Közösségen belüli strukturális felesleg felhalmozódása nélkül elősegítse a piaci árak stabilizálódását.(3) Az alapárat a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletben [5] meghatározott szabványminőségre kell rögzíteni.(4) A 2759/75/EGK rendelet végrehajtásához szükséges intézkedéseket a Bizottságra ruházott végrehajtási hatáskör gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [6] összhangban kell elfogadni,ELFOGADTA EZT A RENDELETET:1. cikkA 2759/75/EGK rendelet a következőképpen módosul:1. A 4. cikk (1) bekezdése helyébe a következő szöveg lép:"(1) A házisertés szabványminőségű húsának, a továbbiakban vágott sertés, alapára hasított testek és hasított féltestek esetén, 2000. július 1-jétől 1509,39 euró/t.A szabványminőséget a hasított sertések súlyára és színhústartalmára vonatkoztatva kell meghatározni, a 3220/84/EGK rendelet 2. cikkének (2) és (3) bekezdésével összhangban, a következők szerint:- 60 kg-tól a 120 kg-ot meg nem haladó súlyú hasított testek: E osztály,- 120 kg és 180 kg közötti súlyú hasított testek: R osztály."2. A 4. cikk (4) bekezdését el kell hagyni.3. A 23. cikket el kell hagyni.4. A 24. cikk helyébe a következő szöveg lép:"24. cikk(1) A Bizottságot munkájában a Sertéshúspiaci Irányítóbizottság, a továbbiakban: a bizottság segíti.(2) Az erre a bekezdésre történő hivatkozás esetén az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikke (3) bekezdésében említett időtartam egy hónap.(3) A bizottság elfogadja eljárási szabályzatát."2. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Luxembourgban, 2000. június 19-én.a Tanács részérőlaz elnökL. Capoulas Santos[1] HL C 86 E., 2000.3.24., 5. o.[2] Az Európai Parlament 2000. május 16-i véleménye (a Hivatalos Lapban még nem tették közzé).[3] HL C 168., 2000.6.16., 17. o.[4] HL L 282., 1975.11.1., 1. o. A legutóbb a 3290/94/EK rendelettel (HL L 349., 1994.12.31.,105. o.) módosított rendelet.[5] HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.[6] HL L 184., 1999.7.17., 23. o.--------------------------------------------------